**Bestyrelsesmøde i Lystrup-Elsted-Elev Lokalhistoriske Forening**

**Tirsdag d. 27.oktober kl.16.30**i Lystrup kirkes mødelokale.

*Tilstede: Sven Aage Christensen, Lars Konradsen, Tage Petersen, Arild Larsen, Birgit Krarup, Marianne Vasard Nielsen, Peer Kjær Andersen, Hans Boas (referent)*

**1. Afholdte arrangementer (den 23. september + 7. oktober )**Arrangement med Marianne Vasard Nielsen den 23. september skal gentage sit udmærkede foredrag ” Fra landsby til forstadskommune” på Lystrup Bibliotek den 10. marts 2021.
Foredraget med Svend Erik Christiansen om 400 års jubilæet for Elsted Kirkebog den 7. oktober var et meget spændende og vellykket arrangement. Det var en meget dygtig foredragsholder. Elsted Kirke betalte foredragshonoraret på 3000 kr. Tak til Elsted menighedsråd.
 **2. Orientering fra kassereren**Der er 18.755 kr. på kontoen d.d. Derudover er der 875 kr. i kassen.
Der er p.t. 92 betalende medlemmer. Foreningen bestiller 100 årbøger.
 **3. Udgivelse af årbogen, forslag om støtte til trykkeudgifter, samt praktiske opgaver**Et par af arkivets sponsorer er hoppet fra. Derfor er der 2500 kr. færre i sponsorpenge.
Bestyrelsen besluttede at støtte arkivet med 2500 kr.
Forslag til sponsor: Lystrup Rustfri Stål og det nye Sundhedshus i Lystrup på Skæringvej.
Arrangementet i forbindelse med udgivelsen af Årbog 2020 i Elsted Beboerhus er aflyst. Alle medlemmer modtager en mail med oplysning om, at de kan hente årbogen mandag den 9. november mellem kl. 15.00 og 17.00 på Lystrup Bibliotek. Marianne sørger for at Arkivets folk er parat til at udlevere årbogen. Sven Aage henter de tiloversblevne labels, så der overblik over, hvem der mangler at få årbogen.
 **4. Arkivernes dag**Arkivernes dag bliver aflyst i år på grund af corona krisen.
 **5. Arrangementer i fremtiden**Vi håber, at vi kan komme til Nye og se på de udgravninger, som Moesgård Museum står for. Dette er dog endnu uafklaret. Vi afventer besked fra Lennie Boesen.
Forslag til arrangementer: I februar og marts har vi tradition for at holde foredrag om årbogen. Til næste år kommer vægten til at ligge på tilblivelsen af årbogen – mere end det kommer til at handle om indholdet.
Vi planlægger to møder – et i Elev og et i Lystrup-Elsted. Jørgen Konge (søn af Hakon Konge fra Elev) kommer. Jens Erik Thomsen, der har skrevet om Høvej 65 og 67 vil også være til stede i Elev. I Lystrup-Elsted håber vi, på at en repræsentant for Ahlmann familien kan deltage. Vi satser på uge 9 og 11. Vi kan på nuværende tidspunkt ikke afgøre, hvor arrangementet skal finde sted.
 **6. Næste møde**Tirsdag den 12. januar kl. 16.00 i Lystrup Kirke.
 **7. Eventuelt**Vandrende P – Pernille – er en dygtig formidler og museumshistoriker, som bor i Hjortshøj. Pernille har som bydetektiv været på mange vandringer i Lystrup og Elsted og ved derfor rigtig meget om lokalhistorien. Det kunne være interessant at bruge hende som lokalhistorisk guide. Hendes hjemmeside hedder [www.vandrende-p.dk](http://www.vandrende-p.dk)